Roland Huntford

Roland Huntford (1927–2026) var en britisk forfatter og journalist som skrev flere biografier om polarfarere. Han var bosatt i Cambridge.

 Polarekspedisjoner 
Huntford var korrespondent for avisene The Observer i Helsingfors og Stockholm. Som ivrig fjellklatrer og skiløper besøkte han ofte den norske fjellheimen, og det var også denne entusiasmen som førte til interessen for norske polarhelter. Hans kritikerroste biografier om Fridtjof Nansen, Robert Falcon Scott, Roald Amundsen og Ernest Shackleton vakte betydelig oppmerksomhet både i England og i Norge. Huntfords bok Scott & Amundsen dannet grunnlaget for mini-serien The Last Place on Earth (1985).

Hans generelle interesse for ski førte også til boken To planker og en lidenskap : skiløpingens historie, utgitt i 2006, en innføring i skiløpingens historie.

Som mange andre som skriver om de norske og britiske polfarerne er det påfølgende diskusjoner i begge land, særlig i dualismen Scott og Amundsen. Huntford fremmet det synspunkt at Roald Amundsens suksess i nå fram til Sørpolen hadde sin årsak i overlegen planlegging mens Scotts feil (hovedsakelig ved ikke å bruke hundesleder) til sist ledet til denne ekspedisjonens undergang. Forsvarere av Scotts ekspedisjonen, mest kjent er Ranulph Fiennes, hevder at Huntford manglet egenerfaring i polarekspedisjoner, og i sin biografi over Scott benytter plass på å gjendrive en del av Huntfords konklusjoner om Scotts lederskap.Fiennes, Ranulph (2004): Captain Scott. Great Britain: Coronet. ISBN 9780340826997. s. 416–426. Tilsvarende gjør også boken The Coldest March (2001) av Susan Solomon. Huntford hevdet derimot alltid at hans mål ikke var å angripe Scott og således rive ned «et britisk nasjonal monument»,«Dismantling a national monument», Guardian, 29. november 1979. Gjengitt i Nelsson, Richard (2012): Those Who Dared: Stories from the Golden Age of Exploration, Guardian Books men å rehabilitere Roald Amundsens dårlige omdømme i Storbritannia.«Tryggve Gran interview with Roland Huntford», 8. oktober 2010 Bak Huntfords bøker ligger omgående undersøkelser og intervjuer, blant annet med Tryggve Gran, den eneste nordmannen på Scotts lag.

 Andre emner 
Sea of Darkness (1975) er Huntsfords roman om Christofer Columbus' ungdom og fram til ham som en middelaldrende mann mot slutten av de seks årene hvor han appellerte til dronning Isabella om tre skip å krysse Atlanterhavet med. En av Columbus' motivasjoner er hans møte med en nordmann, Ion Scolvessen, som selv hadde krysset havet i en åpen båt.Kirkus Review

En av Huntfords bøker som ikke befinner seg innenfor emnet polarekspedisjoner, er New Totalitarians (1980). Det er en polemisk debattbok om «et ideelt samfunn som har ødelagt demokratiet». I boken kritiserer han det det svenske sosialdemokratiet, som han mener på lik linje med de nye totalitære i Aldous Huxleys Vidunderlige nye verden (1931) støtter seg mindre på vold og intimidasjon som tidligere undertrykkere, men mer på kynisk overbevisning og forsiktig manipulering for å oppnå sine mål.Marklund, Carl (2009): «Hot Love and Cold People. Sexual Liberalism as Political Escapism in Radical Sweden». NORDEUROPAforum 19 (1), s. 83–101. I 1971 kom boken på svensk under tittelen Det blinda Sverige. Året etter kom den i norsk oversettelse, Fagre ny Sverige: Demokrati eller demokratur.

Sayings of Henrik Ibsen (1996) er en samling sitater, aforismer, og refleksjoner fra den norske dramatikeren Henrik Ibsen, hovedsakelig for et engelskspråklig publikum. Den inngår i en serie med lignende bøker om andre forfattere.

 Referanser 

 Eksterne lenker 
 «Norway's Reluctant Hero», intervju med Roland Huntford, 2006
 «Out in the cold», intervjuet av John Crace, The Guardian, 27. desember 2008
 «The Imaginary Museum», Hommage to Roland Huntford

Kategori:Personer fra Cape Town
Kategori:Britiske forfattere
Kategori:Britiske journalister
Kategori:Engelskspråklige forfattere